
În sinaxele nostre sunt trecuţi pentru ziua de 21 mai doi sfinţi şi anume, Sfinţii Împărați 

Constantin şi maica sa Elena, pe care biserica îi socotește întocmai cu apostolii. Sfinţii pe 
care îi prăznuim nu sunt nici martiri, nici binevestitori ai lui Hristos prin viu grai sau prin 
SCTris, nici cuvioşi călugări şi nu s-au învrednicit nici de darul facerii de minuni. 
Însă o sumară cercetare a vieţii şi faptelor lor inclusiv a conjuncturii social-politice în care 
au trăit ne va convinge pe deplin că acestă cinstire pe care le-a acordat-o biserica primară 
este pe deplin meritată. Imparatul Constantin cel Mare era fiul lui Costantin Chlor, el însuşi 
impărat al Imperiului roman de Apus, care deşi păgân s-a arătat îngăduitor cu creştinii. La 
moartea tatălui său, Constantin a fost proclamat de armată,împărat. În dorinţa de a reface 
unitatea imperiului, Constantin a pornit război împotriva celuilalt impărat Maxenţiu în 
312, căci pe atunci imperiul era condus de doi impărati. 


În noaptea dinaintea luptei, lui Constantin i s-a arătat în vis o cruce deasupra soarelui cu inscripția “ Prin acest semn vei 
învinge”. Drept aceea pe toate steagurile si scuturile soldaților să fie înscrise inițialele lui Hristos şi semnul crucii. Și 
întradevăr numeroasa armată a lui Maxenţiu a fost înfrântă la podul Milvius din Roma, Constantin cel Mare devenind 
singurul Impărat al Imperiului Roman. 

Conştient de valoarea creștinismului, dar şi de decadenţa păgânismului, indrumat de mama sa, binecredincioasa Elena, 
Constantin cel Mare a dat un cunoscut Edict prin care se decreta liberatate religioasă. 

În felul acesta au încetat persecuțiile dezlănţuite de împărații romani împotriva creștinilor. În locul urii se instaura 
iubirea generală indiferernt de neam și stare socială, conform învăţăturii propovăduite de Măntuitorul Hristos, în locul 
răzbunării, iertarea, în locul dezbinării si al vrajbei, buna întelegere si pacea. 

De asemenea a luat măsuri favorabile bisericii printre care: creştinii aflați în exil pentru convingerile lor religioase au 
fost rechemaţi la casele lor iar în anul 321 s-a generalizat zi de odihnă în întreg imperiul ziua de duminică, sărbătoarea 
creştinilor. 

Mama sa Elena a avut un rol hotărător asupra fiului său. Se spune că la îndemnul său Împăratul Constantin cel Mare a 
dat Edictul privitor la libertatea creştinilor din anul 313. Tot ea a fost aceea care a plecat la Ierusalim să caute crucea pe 
care a fost răstignit Mântuitorul. Aceasta a fost descoperită în chip minunat în pământul de pe Golgota prin vindecarea 
unei bolnave care s-a atins de ea. 


Preot Claudiu Gâju 


Sfinţii Împărați Constantin și Elena să vă aducă multă iubire în 
 suflet,sănătate,admiraţia celor dragi : Si multe dorinţe împlinite,să 


vă vegheze şi în fiecare moment ali vieţii să vă ajute! 
LA MULȚI ANI! 

Tiraj 1800 exemplare 
Tipărit de SC NEW DESING IDEA SRI) 
www.new-idea.ro 
ISSN 2392-960X 


Cu ocazia sărbătoririi Sfi înților Împărați Constantin şi Elena, 
cele mai sincere urări de bine, sănătate, multi norocă și 
împlinirea tuturor dorințelor pacura o comunei Mărăcineni, 


i cadet 


Pat 


Cu deosebită consideratie 
Poze Narod 


ANUNŢ IMPORTANT 
Și în acest an Primăria si Consiliul Local Mărăcineni organizează ” SĂRBĂTOAREA CIREȘELOR'- 1- ZIUA 
COMUNEI, Evenimentul ajuns deja la a patra ediţie se va desfășura în zona STADION GROPENI, în data de 02 
iulie 2016 iar cu acest prilej veteranilor de război și văduvelor acestora precum şi cuplurilor care aniversează 50 
de ani de căsătorie in anul 2016, li se vor acorda distincții. 
Persoanele care se încadrează în aceste categorii sunt aştepate, la sediul Primăriei Mărăcineni cu documentele 
doveditoare, respectiv copie legitimaţie veteran de război, copie BI/CLcopie certificat căsătorie. 
Vă mulțumim! 


ANUNŢ 


PRIMĂRIA ȘI CONSILIUL LOCAL MĂRĂCINENI organizează 
CONCURS DE PESCUIT SPORTIV CUPA "PEȘTIȘORUL DE AUR" —ediţia a doua, 
în data de 25 iunie 2016, 
locația HELEȘTEU GRECULESCU, sat Argeșelu, comuna Mărăcineni, județul Argeș. 


Pasionaţii, barbaţi sau femei, 
cu vârsta de peste 16 ani, j 
se pot înscrie gratuit la sediul primăriei Mărăcineni-îneegă 
de 01/06/2016. . 

HOTARARI ALE CONSILIULUI LOCAL MARACINENI 
LUNA APRILIE 2016 


1. Hotarare cu privire la rectificarea Bugetului de venituri si cheltuieli Nr.5/2016. 
2. Hotarare cu privire la aprobarea actualizarea indicatorilor tehnico-economici „la faza atribuirii contractului, pentru obiectivul de 
investitie “MODERNIZARE DRUMURI,COMUNA MARACINENI,JUDETUL ARGES“. 
3. Hotarare cu privire la aprobarea Contractului de lucrari de executie privind obiectivul de 
DRUMURI,COMUNA MAR ACINENI, JUDETUL ARGES“. 
4. Hotarare cu privire la transformarea unor funcţii publice de execuţie „vacante, din cadrul aparatului de specialitate al Primarului 
comunei Maracineni,judetul Arges. 
5. Hotarare cu privire la aprobarea actualizarii Planului de analiza si acoperire a riscurilor „pentru anul 2016, in Unitatea 
Administrativ Teritoriala comuna Maracineni,judetul Arges 
6. Hotarare cu privire la rectificarea Bugetului de venituri si cheltuieli Nr.6/2016 
7. Hotarare cu privire la aprobarea indicatorilor economici „la faza proiectului tehnic, pentru obiectivul de investitie 
“AMENAJARE SPATII RECREERE,COMUNA MARACINENI,JUDETUL ARGES 
8. Hotarare cu privire la actualizarea Programului de achizitii publice pentru anul 2016 „al comunei Maracineni ca urmare a 
necesitatii de noi investitii si prestari de servicii 
9. Hotarare cu privire la neparticiparea comunei Maracineni,in calitate de actionar al S.C.Termo Calor Confort S.A.Pitesti, la 
cesionarea actiunilor cedate de Primaria Bascov,care a renuntat la calitatea de actionar in cadrul S.C.Termo Calor Confort S.A Pitesti 
10. Hotarare cu privire la aprobarea actualizarii documentelor de organizare si functionare a activitatii Serviciului Social Centru de 
zi „Alba ca Zapada si cei 60 de pitici”din comuna Maracineni,judetul Arges. 
11. Hotarare privind actualizarea inventarului bunurilor care apartin domeniului public al comunei Maracineni , aferente 
sistemului de alimentare cu apa si de canalizare, conform anexei 3.1, A S.C.Apa Canal 2000 S.A. 


investitie “MODERNIZARE 


DORIM CA HOTĂRÂRILE GONSILIUILUI LOCAL | 
SĂ FIE ADOPTATE ÎMPREUNĂ CU DUMNEAVOASTRĂ 


UN 

Exemplar de previzualizare - Varianta în lucru ș 


„Anexă dispoziţie primar*** 
Delimitările secţiilor de votare din MĂRĂCINENI — 


Delimitare secţie de votare 
Loc. Comp./sat ap. Arteră* */număr administrativ/bloc/descriere 
Şcoala Generală nr.1, loc. 


MĂRĂCINENI MĂRĂCINENI ini 


toate numerele din intervalul nr. 1 -389 


toate numerele din intervalul nr. 390 -678 
toate numerele din intervalul nr. 679 -681 


nr.- bl. GARSONIERE 
nr.- bl.] 
nr.- bl.2 
nr.- bl.3 
nr. - bl. 4 
nr.- bl.5 
nr.- bl.76 
x e nr.- bl.Cl 

Sea OCINE 199 MARACINENI ee VR403 
nr. - bl. N4 
nr. - bl. N5 
nr. - bl. N6 
nr.- bl. ICDP 
nr.- bl. ICPP 
nr. - bl. VILAI 
nr.- bl. VILA2 
nr.- bl. VILA 3 
nr. - bl. VILA 4 

uni Ce doge 

MĂRĂCINENI nr.- bl. SMA 


*Numerotarea secţiilor de votare poate suferi modificări. 
** Arterele care au (D/R) sunt artere care au fost desfiinţate sau redenumite. 


*** Prezentul document nu reprezintă versiunea finală și oficială a Anexei. Pentru a genera versiunea finală daţi clic butonul Aprobă 
registrul din secțiunea Registrul secțiilor de votare, apoi intraţi în secţiunea Scrutine, alegeţi scrutinul şi dați clic în pagina care vi se 
deschide pe butonul Generare Anexă dispoziţie primar. 


29.04.2016 


CONSTANTIN MÎNDRUȚĂ 5 


NINIVE 


ASTA-I CULMEA! AZI 


în i făra atinge Dacă-i pi Ș 
E pi far a lovi acă-i bine, cheltuieşte, 


ese D; OP PRE 
Să câştigi când EI te învinse Pasari e Carte 
ă visezi făra dormi. ă ie ue 
i e a emca Că poate se mai citeşte. 
EA a ara lui. 
Ăsta-i vârful muntelui». 
Când spui adevăr minciuni! 
Și pilde înţeleptului = 
a Bai -i 
“Te respect. Puțin imi muză u, pune de-o parte, 
Ce bârfeşte lumea-n Să Nu mai sunt 
_am fost ale: Ge capete sparte, 
“Tocmai cum s-a întâmplat: Câte ie mai 
Din mocirlă poți CuleE€ Cine parte-și face pari, 
Nuferi albi mirositor» ă 


Aşa azi, cum se trăi 
Vieţile parcă-s e 
Dacă-i bine, cheltuieşte, 


ia bine, cheltui eşte, 
-I rău, pune de-o ei 

JUDETUL ARGES Delegaţia moldoveană 

COMUNA MARACINENI 


DISPOZITIE NR.126/03.05.2016 
Privind delimitarea si numerotarea sectiilor de votare de pe raza comunei 
Maracineni 


Primarul comunei Maracineni, judetul Arges 
Avand in vedere: 
-prevederile Legii nr. 115/2015 pentru alegerea autoritatilor administratiei publice 
locale, pentru modificarea Legii administratiei publice locale nr.215/2001,precum 
si pentru modificarea si completarea Legii nr.393/2004 privind Statutul alesilor 
locali: 
-prevederile H.G.nr.52/2016 pentru aprobarea calendarului 
cuprinsul perioadei electorale a alegerilor locale din anul 2016; 
-prevederile Hotararii nr.6/2014 privind emiterea avizului de conformitate in cazul 
modificarii delimitarii sectiilor de votare si/sau a sediilor acestora dupa data de | 
martie a fiecarui an; 
-prevederile Legii nr.208/2015 privind alegerea Senatului si a Camerei 
Deputatilor, precum si pentru organizarea si functionarea Autoritatii Electorale 
Permanente; 

In temeiul dispozitiilor „art 68 alin.l si art.115 alin 1 lit “a” din Legea 
nr.215/2001 a administratiei publice locale , republicata , modificata si completata, 


actiunilor din 


DISPUNE 


Art.1: Se stabilesc sediile sectiilor de votare de pe raza localitatii 
Maracineni,privind alegerea autoritatilor administratiei publice locale,pentru data 
de 05.06.2016,conform anexei atasate,parte integranta la prezenta dispozitie. 
Art.2: Cu aducerea la indeplinire a prezentei dispozitii se obliga persoanele 
autorizate sa efectueze operatiuni in Registrul Electoral iar pentru inregistrare si 
comunicare persoanelor si institutiilor interesate se obliga secretarul comunei 
Maracineni. 


PRIMAR —. Avizat pentru legalitate, 
DASCALU NICOLAE-LIVIU Secretar, 
[37 NP) Bujor Marinela 


| 0, 


La sfârşitul lunii aprilie, Primăria Mărăcineni, a avut oaspeţi din Republica 

Moldova. In calitate de gazdă domnul primar Nicolae Liviu Dascălu împreună cu 
domnul Nicolae Ardei, viceprimar şi membrii consiliului local Mărăcineni au 
prezentat delegaţiei oaspete câteva obiective, printre care Centrul de zi Albă ca 
| Zăpada şi cei 60 de pitici, investiţie realizată cu finanțare europeană dar şi o 
| societate comerciala de mase plastice din localitate. Discuţiile s-au axat în 
 principalpe puncte comune ce vizează viitoare parteneriate. 
- Delegaţia moldoveană a fost primită iniţial de către Florin Tecău preşedintele 
Consiliului Judeţean Argeş, domnul primar Teodor Pendiuc şi reprezentanţii 
autorităţilor judeţene, Constantin Polexe, vicepreședinte și Roxana Stoenescu- 
şef serviciu Relaţii Internaţionale, Tineret Cultură. 


Programul a continuat cu o întâlnire de lucru la Primăria Mioveni unde au fost 
primiţi de domnul primar lon Georgescu, ocazie cu care s-a vizitat şi catedrala 
Sfinţilor Apostoli Petru şi Pavel. 

S-a pus în discuţie dezvoltarea relațiilor parteneriale între Argeş şi Criuleni și 
posibilitatea unor parteneriate directe intre primăriile din cele doua regiuni. 


PERFORMANȚĂ ÎN KARATE LA MĂRĂCINENI 


__ Cîrstina Raluca Georgiana, locuieşte în Măracineni și este elevă în clasa a şaptea la Liceul Tehnologic numărul 1 din localitate. 
Incă de mică, spune ea, a fost atrasă de sport în special de karate. De 8 luni visul a devenit realitate şi tot de atunci se antrenează în 
cadrul şcolii din comună, îndrumată de sen sei IONUȚ NIŢĂ. 

Raluca s-a pregătit cu hotărâre, reuşind să se impună chiar la multe competiţii, printre care Cupa Florii de cireş -locul I la Kumite şi 
locul II la proba individuală de Kata. Tot pe podium a fost și la Cupa fulg de nea, ocupând la proba de Kifon individual locul al doilea, 
rezultate pentru care îi este recunoscătoare antrenorului său, lonuţ Niţă cel către care se îndreaptă mulțumirile ei. 


Raluca spune că iubeşte foarte mult acest sport şi doreşte cândva să pregătească la rândul ei copii în acest 
domeniu, ca antrenoare. 
De aceea îi sfătuieşte şi pe alţi tineri să se îndrepte către sala de antrenamente de la Mărăcineni. 
<<Indemnul meu către copii este să vină la Karate,vor dobândi capacitatea de a învăţa să se apere, işi vor 
îmbunătăţi puterea de concentrare,iși vor dezvolta calităţile fizice, încrederea în sine şi se vor autodisciplina. 
lar cel mai important, vor învăţa să fie mai respectuoşi faţă de cei din jur>> 


Mult succes, Raluca Georgiana Cîrstina! 


Cabinet Medical Veterinar 


Dr, Preda Ștefan:0735174730 Teh, Veterinar. Stana Adrian - 0743581004 
Gu sediul în clădirea din spatele Instituţiei Primăriei Mărăcineni 

Investiţii din fonduri europene finalizate la Maracineni 


Odată cu sosirea primăverii lucrările la modernizarea reţelelor de alimentare cu apă şi canalizare au demarat rapid. Aşa se face că 
mai multe străzi au fost deja terminate. Printre acestea se numără străzile Măceşului, Gării, Trandafirilor, Lotaşi, Părului, Gârlei, 
Crizantemelor, Florilor, D.N. 73 — partea dreaptă, Prunului, Gutuiului, Vişinului, Constructorului, Salcâmului, Islazului, Câmpului, 
Gropeni, Alunului și Mărului. Investiţiile în infrastructura de alimentare cu apă şi cea de apă uzată din localitatea Mărăcineni incluse 
în Proiectul regional “Extinderea şi reabilitarea infrastructurii de apă şi apă uzată în judeţul Argeş” finanţat din Fondul de Coeziune şi 
implementat de către SC Apă Canal 2000 SA în calitate de operator regional se vor finaliza în aceasta primavară. Lucrările aferente 
localităţii Mărăcineni, sunt incluse în contractul de lucrări CL 5 “Reabilitarea şi extinderea conductelor de aducțiune şi reţelei de 
canalizare în aglomerarea Piteşti, localităţile Pitești parţial și Mărăcineni” 

Investițiile vizează reabilitarea reţelelor de distribuție din localitate pe o 
lungime de aproximativ 8,5 km şi extinderea lor cu aproximativ 16,4 km. 
La acestea se adaugă 65 de cămine de vizitare, 113 hidranţi şi 1000 de 
branșamente pe ambele sectoare de înlocuiri şi extinderi. În privința 
infrastructurii de apă uzată a fost prevazută extinderea acesteia pe o 
lungime importantă, şi anume 21,8 km, fiind incluse aproape 1500 de 
racorduri noi, precum şi 2 subtraverări ale pârâului Budeasa și 11 stații 
noi de pompare a apelor uzate. Tot Mărăcineni mai beneficiază de o nouă 
Gospodărie de apă situată în Pitești, Calea Câmpulung şi formată din 
două rezervoare 2R x 1000 mc si o stație de pompare apă potabilă, 
precum şi o staţie de repompare situată în Argeşelul, lângă forajul 
existent. 

Constructorul, SC Ludwig Pfeiffer SRL a finalizat lucrările pe o bună 


sa 
/ 
A 
| 
+ 
n 


parte dintre străzile incluse în proiect: Gropeni, DN73 — partea stângă, Marului, Catinei, Persicului, Castanului, Zarzarului, Afinului, 
Laleleor, Prunului, Gutuiului, Salcamului, Izvorului, Drumul Coandei, Garoafelor, Teilor, Uliteasca, Garii, Zmeurei, Bujorului, 
Uliţa Popii, Argeșelu. Important este însă faptul că locuitorii de pe aceste străzi în care rețelele au fost finalizate, se pot 
conecta/racorda la sistem. În acest sens toţi cei interesaţi se pot adresa cu o cerere la registratură SC APĂ CANAL 2000 SA Piteşti 
situată pe Bulevardul I.C. Bratianu la nr 24 A (lângă fostul IPJ ). De acolo vor fi indrumaţi în legătură cu paşii următori în finalizarea 
procedurii de bransare/racordare şi semnarea contractului de servicii. Formularul cererii poate fi descărcat şi de pe site-ul companiei 
de la adresa: https://www.apacanal2000.ro/clienti/formulare.aspx. 

Investiţiile în infrastructura de apă înseamnă creşterea standardului de viața pentru toţi şi menţinerea unui mediu de 
viață sănătos. 


Pentru a veni in sprijinul locuitorilor din comunitate, S. C. Apa Canal 

2000 in colaborare cu primăria Mărăcineni, prin domnul primar Nicolae 
Liviu Dascălu au organizat o întâlnire cu cetăţenii interesaţi de branșarea la 
reţeaua de apa potabilă dar şi de racordarea la canalizare. 
La actiunea care s-a desfăşurat în sala de sport a Liceului Tehnologic 
Mărăcineni s-a făcut referire atât la proiectul în sine dar s-au purtat și 
discuţii punctuale pe subiecte concrete prezentate de către persoanele 
dornice să se aboneze la serviciile de furnizare a apei potabile si cele de 
canalizare. În continuare beneficiarii interesaţi se pot adresa cu o solicitare 
scrisă la sediul S.C. Apă Canal 2000 S.A, atât pentru branșare la rețeaua de 
apă cât şi pentru racordare la sistemul de canalizare. 

Relaţii la numărul de telefon: 0248 625 050, de luni până vineri, între 
orele 07:30-15:00. 


UNIVERSUL LOCAL 

Activităţi realizate de elevii Liceului Tehnologic 
Nr1 Mărăcineni în Săptămâna 16-22 aprilie 2016 - 
"Scoala altfel: Să știi mai multe, să fii mai bun!" 


Cea de-a S-a ediție a programului „Şcoala Altfel: Să știi mai multe, să fii mai bun 2016" a fost dedicată activităţilor educative 
extracurriculare şi extraşcolare şi a avut drept scop implicarea tuturor copiilor preşcolari / elevi şi a cadrelor didactice în activități 
care să răspundă intereselor şi preocupărilor diverse ale acestora. În acestă săptămână altfel, orele normale au fost înlocuite de 
activități speciale, pe care părinţii, elevii şi dascălii le-au stabilit împreună. Pe lângă partea educativă, a fost important ca activitățile 
să aibă şi o parte distractivă, informală. 

Pentru săptămâna Școala Altfel, la nivelul celor două unităţi şcolare de pe raza comunei s-a stabilit un orar special cu activități cu 
adevărat deosebite: activități cultural - artistice, tehnico - ştiintifice, sportive, vizite în natură, stil de viaţă sănătos, activități 
ecologice şi de educaţie rutieră. 

Din paleta vastă de activități derulate s-au remarcat cu atracţie maximă a 
grupului ţintă următoarele activităţi: 

Luni, 18.04.2016, vizită la Grădina Zoologică — Mulţumim pentru 
căldura cu care 
ne-a primit d-nei director a Grădinii Zoologice Piteşti, Nuşa Popescu, o 
persoană potrivită, la locul potrivit, care a făcut minuni vizibile, atractive în 
perimetrul acestui lăcaș plin de viaţă, excursie la Poiana Braşov, pe traseul 
Mărăcineni — Rucăr Bran - Râşnov; 

Marţi, 19.04.2016, excursie la Târgu Jiu în cadrul Proiectului de 
parteneriat 
educaţional interjudețean "Maria Lătărețu" susţinut de mai multe unități 
şcolare din Argeș; respectiv vizită la Mc Donald's Piteşti; 

Miercuri, 20.04.2016, la iniţiativa inovatoare a domnului primar 
Nicolae Dascălu, 
vizită la S.C. DIAPLAST PRODUCTION S.R.L. - Mulţumim pentru 
! ospitalitate d-nului manager - un om cu suflet mare, care a cucerit vizitatorii 
prin naturaleţea sa iubioare față de copii. 


Joi, 21.04.2016, vizitarea de către elevii claselor a VII-a, a VIII-a, respectiv a XII-a 
a Târgului organizat de Consiliul Judeţean şi IS] Argeş sub genericul "Parada liceelor / Parada universităţilor" la Mall Piteşti, proiect 
susținut de Consiliul Judeţean al Elevilor; confecționarea de obiecte cu temă pascală pentru expoziția cu vânzare organizată în 
cadrul Proiectul „Mâini dibace” — momente în care atât copiii, cât şi dascălii au dat frâu liber imaginaţiei şi îndemânării în realizarea 
unor obiecte atractive privirii umane; 

Vineri, 22.04.2016, implicarea în cadrul campaniei umanitare: "Deschide sufletul de Paşte" al Asociaţiei "Inima vârstelor”, 
reprezentată prin prof. Doina Pătraşcu; participare la Programul artistic intitulat “Steluţe muzicale în acordurile simfoniei ” susținut 
la “Teatrul Al. Davila Piteşti; participare în Spectacolul cultural-artistic şi caritabil Paştele în suflet de copil susţinut la Colegiul 
Naţional “Dinicu Golescu” — Câmpulung; participare la Parada Florilor în cadrul Simfoniei a unui grup reprezentativ de elevi din 
învățământul primar al unității şcolare. 

De asemenea, pe parcursul acestei săptămâni, Liceul Tehnologic Nr. 1 Mărăcineni a participat prin diferiți reprezentanţi, fie 
profesori, fie elevi, la organizarea şi desfășurarea Olimpiadei Naţionale de Limbi Străine organizate de județul Argeș prin 
Inspectoratul Școlar Judeţean; la realizarea carelor alegorice pentru Parada Florilor în cadrul Simfoniei şi nu în ultimul rând, prin 
participarea corpului profesoral alcătuit dintr-un număr de 11 persoane ( manager proiect Mircea Valentina, insp. Velicu Amalia, 
insp. Neagu Gabriela, dir. Deonise Corina, dir. adj. Țenea Maricica, prof. Marinescu Maria, prof. Tudose Victor, prof. Vîlcu Marian, 
prof. Bănuţă Amalia, prof. Simion Marinela, prof. Petrescu loan), la mobilitatea din cadrul Proiectului Nr.2015-1-RO 01-KA-102- 
014704, cu titlul "Dezvoltarea competenţelor viitorilor profesionişti în domeniul protecţiei plantelor prin experienţa europeană" în 
Portugalia — Montijo, în perioada 17.04.2016 —24.04.2016. 

Aceste activităţi au avut drept scop punerea în valoare a talentelor şi capacităţilor preşcolarilor / elevilor / profesorilor în diferite 
domenii, precum şi stimularea participării acestora la acţiuni variate, în contexte nonformale. 


Director, 
Prof. Corina DEONISE 

ZIUA DE 9 MAI S-A MARCAT ȘI LA MĂRĂCINENI 


Ziua Europei, Ziua Independenţei proclamată în 1877 şi Victoria 
Coaliţiei Naţiunilor Unite în cel de-al Doilea Război Mondial 1945 sunt 
motive de sărbătoare pentru poprul roman, în ziua de 9 mai. 
Proclamarea independenţei statale la 9 mai 1877 nu. fost un act spontan ci 
o încununare a strădaniilor tot mai numeroase din acei ani, o aruncareț 
peste bord a ultimei verigi a suzeranitatii otomane. b. î 
In acea zi memorabilă, Mihail Kogălniceanu, declara în Parlamentul țării: 
"suntem independenţi, suntem națiune de sine stătătoare". Independenţa 
astfel proclamată trebuia consfințită şi apărată pe câmpul de luptă spre a 
putea fi impusă forțelor militare turceşti şi recunoscută apoi de puterile 
europene. 

Al doilea eveniment se refera la ziua de 9 mai 1945, zi in care Aliaţii din 
cel de-al doilea război mondial au obtinut victoria impotriva Germaniei 
naziste, punând astfel capăt celei mai pustiitoare conflagrații din istoria 
continentului european. 

Pentru aceste considerente , ca în fiecare an , domnul Nicolae 
Liviu Dascălu, primar al comunei Mărăcineni, impreună cu 
consilierii locali au inițiat un eveniment omagial în cadrul căruia s- 
au depus coroane de flori la cele două monumente ridicate în 
cinstea eroilor din comunitate. 

Ceremoniile au debutat cu slujbe religioase de comemorare a 
eroilor, oficiate de preoţii din parohii şi s- au încheiat cu un 
program de cântece patriotice susţinut de elevii de la Liceul 
Tehnologic nr | Mărăcineni şi de la Scoala din Argeşelu. 

A treia semnificaţie, la fel de importantă a zileli de 9 Mai este ZIUA 
EUROPEI. 

Pacea mondială nu poate fi asigurată fără a face eforturi 
creatoare proporţionale cu pericolele care o ameninţă. Contribuţia 
pe care o poate aduce civilizaţiei o Europă organizată şi activă este 
indispensabilă pentru menţinerea unor relaţii paşnice. 


Vineri, 22 aprilie 2016, s-a dat startul unui week-end de veselie şi culoare la Piteşti. Vremea a fost superbă, cu un soare generos, 
strălucind pe cer şi încălzind inimile prichindeilor ce au deschis cu emoție şi bucurie într-un adevărat marş al frumuseţii şi inocenţei, 
Simfonia Lalelelor, ajunsă în acest an la ediţia a XXXIX-a. 

Ca într-o explozie de veselie şi de culoare copleșitoare, carele alegorice şi sutele de copii de la grădiniţe, şcoli şi licee din Piteşti, dar 
şi de la unităţi din afara oraşului, costumaţi ca pentru sărbătoarea florilor, au parcurs ca o caravană traseul de la Piaţa Primăriei şi 
până la Pavilionul Expoziţional „Casa Cărții”,. 

Devenind o tradiţie participarea Liceului Tehnologic Mărăcineni la" Simfonia Lalelelor”, un grup reprezentativ din învățământul 
primar al şcolii a participat şi anul acesta la a XXXIX-a ediţie, manifestare emblematică prin organizarea celei mai cunoscute 
expoziţii dendro-floricolă de la Piteşti. 

Elevii liceului nostru, îmbrăcaţi în costume care sugerau primăvara, au defilat la Parada florilor alături de alte sute de copii, 
preşcolari, elevi, studenţi de la unităţile de învăţământ/universităţile din judeţul Argeş. 

Sub genericul de prezentare: Fiecare floare e un copil, / Fiecare copil e un zâmbet. / Din depărtare se văd cum răsar / Florile 
Liceului Tehnologic Mărăcineni. / Cu gingăşia vârstei, / Vă urează "O primăvară frumoasă!" ei, prin frumuseţe şi gingăşie, au 
stârnit admiraţia celor prezenţi şi au fost răsplătiți cu aplauze. 

Prezenţa noastră acolo a constituit un nou prilej de a ne face cunoscute atât unitatea şcolară, cât şi comuna. 


Prof., Zamfir Alina 

În cadrul Centrului de Zi „Albă ca Zăpada şi cei 60 de Pitici”, sub îndrumarea cadrelor didactice, s-au desfăşurat numeroase 
activități tematice distractive: „Paştele — cea mai mare sărbătoare creştină”, expoziția cu tema "Florile Copilăriei” din cadrul 
Simfoniei Lalelelor, Vizita lepurașului. 

Ne-am propus ca piticii noştri să cunoască diferite elemente din istoria sărbătorii Paştelui, să recunoască simbolurile pascale 
şi semnificația fiecăruia, să descrie obiceiurile pascale tradiționale, să păstreze şi să promoveze diferite mesteşuguri artistice 
tradiționale specifice sărbatorii Paștelui, să-și dezvolte încrederea în propriile calități şi capacități, cultivându-și unele pasiuni. 


Implicarea copiilor în desfășurarea acestei activităţi a condus la conştientizarea faptului că 
tradiţiile trebuie păstrate şi transmise mai departe. 
Copiii coordonați de doamna şef de centru Tanase Maria, consilier juridic Vidroiu Diana si A» 
educatoarele: Manea Petruţa, Fulger Daniela, Conea Elena, Zanfir lonica, Pavel Laura, auf a 
mai avut parte şi de alte activități interesante în Săptămâna Mare. Cele mai multe au vizat 
încondeierea oualelor prin diverse tehnici, şi realizarea felicitărilor de Paşte. Ouăle au ieşi 
foarte vesele şi colorate, iar felicitările realizate cu foarte multă imaginație, nu s-au lăsat mai 
prejos. O parte din lucrările realizate de copii au fost expuse în cadrul expoziţiei Simfoniei 
Lalelelor, organizate de Centrul De Zi „Albă ca Zăpada şi cei 60 de Pitici”. 


Expoziţia „Florile Copilariei”, reprezintă una dintre cele mai frumoase și distractive 
activități. Cu multa îndemanare şi imaginație, îndrumați și ajutaţi de cadrele didactice și întreg 
personalul centrului, copiii au creat, din material textil, lemn, hârtie, flori presate, obiecte care, 
prin culoare şi design, reflectă fascinanta lume a copilăriei. 

Vedetele expoziţiei au fost florile "colorate şi presate”. 

Așadar, imaginaţia copiilor a fost transpusă în multiple tablouri decorate cu flori presate, 
cosuleţe din hârtie cu ouă, obiecte decorative, vaze din hârtie şi ziar, toate create manual, 
decorate cu diferite modele populare. 


Vizitatorii, copiii însoţiţi de părinți au admirat şi s-au bucurat de creațiile noastre migălite cu drag și răbdare, fiind încântați și de 
invitatu nostru special: lepuraşul de Paște, 1ar copi au primit ouă pictate și bomboane. a a i p 13 


sia pico rii 


Şi pentru că piticii noștri au fost cuminţi şi au celebrat în avans Paştele, iepurașul a poposit la Centrul de Zi "Albă ca Zăpada şi cei 
60 de Pitici”. Mulţumim domnului Primar pentru ca ne-a fost alături, şi "Asociaţiei umanitare Luca și Maria, ajutor pentru copii” 
pentru cadourile aduse! Vă dorim un Paşte Fericit plin de lumină şi bucurii alături de cei dragi! 

Primăria Mărăcineni aduce la cunoştintă tuturor locuitorilor 
EI 
comunei și persoanelor juridice (societăți comerciale), aflate pe 
L y » 
raza localităţii, obligaţia cu privire la asigurarea curăţeniei în faţa 
L] d > L.] > 
= a Ea = = 2 = 
proprietăţilor pe care le deţin: șanțuri, rigole,câi de acces, trotuare 
- 
> .] LI > d > » 
pe = = 
de câte ori este nevoie. 


DECESE LUNA 
APRILIE: 


MU ÎN ECE AL E --- 


În fiecare săptămână Primăria Comunei Mărăcineni organizează acțiuni cu echipa specializată 2.TUDOSE NICULAE. 
tipat TPI 7 RET PIINE o Pacat a a tdi de ecarisaj în veulerea prinderii câinilor fâră stăpân. În acest sens vărugâm să ne informaţi 3.POPESCU ELENA 
peram că v-au plăcut activitatile noastre pe care le-am realizat cu mare că despre locurile unde suntprezente aceste animale. E DT TIC BI 
pp Detalii ȘI informații: 0748 967 608 Vă mulțumi, 6.BITA ELENA 


Pentru informaţii suplimentare 
privind activitățile desfaşurate pe raza localitații Editura NEW IDEA 
accesaţi site-ul oficial al Primariei Mărăcineni. oferă sevicii de tipărite: cărți broșuri, pliante Ia 
cele mai avantajoase prețuri indiferent de tiraj. 
Tel: 0165 717 055 
WWw.new-itlea.ro 


D 


Proiectare civilă, industrială și edilitară. 
Arhitectură, rezistență și instalaţii la cele mai 
avantajoase prețuri. 

Tel: 0726 015 696 
www proiecteasemorlerne.ro 


Rubrica de sugestii și reclamaţii pentru toţi cetățenii comunei Mărăcineni 
Cetățenii întreabă - primarul răspunde 


Aveţi o întrebare (legată de administraţia locală)? 
Aveţi o propunere în legătură cu direcţiile de dezvoltare ale comunei? 
Aveţi o reclamaţie? 
Compartimentul de specialitate al primăriei comunei Mărăcineni, vă va răspunde la întrebările 
dumneavoastră (în limita posibilităţilor legale) 
Aşteptăm sugestiile şi reclamațiile dumneavostră 
la adresa de e-mail universullocalmaracineni( yahoo.com sau la cutia special amenajată din 
incinta primăriei. 

Oricine doreşte publicarea unui anunţ, vânzări, cumpărări case,terenuri,auto, agricole, 
poate suna la numarul de telefon 0248.278.893. 
— Anunţurile vor fi publicate gratuit în ziarul "Universul Local al comunei Mărăcineni” 


* HIRU GRIGORE, auditor energetic autorizat elaborează cu profesionalism și la cele mai mici preţuri, certificate 
de performanţă energetică pentru case, apartamente și clădiri. Relaţii la numerele de telefon: 
0747 563 231 sau 0248 278 706. 


* DERATIZARE, DEZINSECTIE-TELEFON 0744860702 


Vand casa cu suprafata utila de 250 mp si teren in suprafata de 2050mp, cu toate utilitatile in comuna Maracineni DN73,nr.289 
Tel: 0724881727, 


+ Angajăm muncitori necalificaţi pentru confeţionare tâmplărie PVG, (LANGĂ HALA ORION) 


Tel: 0766675181 


+ Vând teren parcela Il, suprafaţă 2430mp, teren arabil. 
Tel: 075 335 5998 / 074 592 1559 GHEORGHE NICULAE 


+ Vând casa și teren extravilan, com Mărăcineni, sat Argeșelu, nr. 446.A 
Tel: 076 447 1052. Matei Cristian Gheorghe 


+ Vând casă Argeșlu - Mărăcineni, nr 103, compusă din 3 camere, bucătărie, baie, anexă cu 2 
camere de locuit, având toate utilităţile. Teren 1800 mp din care 1000 livadă. Preţ 75 000 euro 
sau schimb cu apartament două camere în Pitești şi diferența. Informaţii la telefon 0765 361 
074, 0749 353 259; 


+ Vând teren intravilan în suprafaţă de 10 063 mp, alfat în comuna Mărăcineni, cu deschidere 


37 mp la DN 73 în apropierea spălătoriei auto. Preţ Negociabil. Telefon 0745 777 000; 


* Vândpământstradal DN 73, 7500 mp, cu toate utilităţile. Telefon 0348 419 673; 


* Vând 1421 mp teren la pădure, zona Argeşelu, nr.401. Telefon 0740 775 502; 


* Vând teren extravilan, 2500 mp, zona Balastieră, Preţ 2 euro/mp, negociabil. Tel. 
0743 035 228; 


+ Vândteren extravilan în suprafaţă de 2077mp,sat Argeşelu comuna Mărăcineni, 
telefon: 0741 193 685, 0725 945 974, 


* Vând teren extravilan în suprafață de 4700 mp, zona balastieră Mărăcineni, preț 2euro/mp, 
negociabil.Posibilităţi extindere. Număr Telefon:0754 553 241; 


+ Vând teren în suprafaţă de 15000 mp, lângă Gara Ciumești, preţ 2/euro mp. Număr telefon: 
0753 741 924; 


+ PFANANU DANIELA - evaluator proprietăți imobiliare atestat ANEVAR, efectuez servicii de 
evaluare pentru proprietăţi imobiliare. Profesionalism, rapiditate, calmitate şi corectitudine. 
Preţuri avantajoase. Telefon 0742 141 931; 


Editura NEW IDEA oferă servicii de tipărire 
cărți, broșuri, pliante 
la cele mai avantajoase preţuri indiferent de tiraj 
Tel: 0785 717 055  www.new-idea.ro 


Florile de primavară au înflorit în comuna Mărăcineni. Aceste flori sunt elevi ai Liceului Tehnologic Nr.1 Mărăcineni, instruiți 
de dna. profesor Chircioaga Elena. Ansamblul vocal "Flori de primavară" şi-a început activitatea în luna octombrie 201 5,când copiii 
s-au pregatit intens pentru sărbatoarea Sf. Dumitru, apoi în luna noiembrie au încântat cu un program deosebit cadrele didactice, care 
au participat la Cercul Pedagogic, ce a avut loc la Liceul Tehnologic Nr.1 Măracineni- Argeşelu. 


În luna decembrie copiii au comemorat Ziua Naţionala a României, împreună cu 
reprezentanţii Primăriei Mărăcineni, preoții comunei, cadrele didactice şi toţi invitaţii 
care au participat la depunerea coroanelor de flori în cinstea eroilor .Grupul de copii a 
purtat cu mândrie costumele populare și a cântat cântece patriotice. 

Tot în luna decembrie copiii au colindat Primăria Măracineni, Primăria Piteşti, preoţii 
celor doua biserici, dar şi societatea SC Zaris Autocom Srl, iar aceştia i-au primit cu 
daruri. 

În februarie au participat la, Concursul Judeţean " Tradiţii de Primăvară", susținut la 
Centrul Cultural Mioveni, unde au obținut premiul 2 la secțiunea " cântare instrumentală 
"Şi premiul 2 la secţiunea " dans popular". 

Mult aşteptata luna Martie a fost sărbătorită cu flori și un program artistic intitulat " 
Mama, fiinţa cea mai dragă " în cadrul Consiliului Profesoral, desfăşurat la nivelul şcolii, 
unde cadrele didactice au lacrimat la rostirea cuvântului "Mama". 

Pe 13 aprilie 2016 au participat la activitatea organizată de Asociaţia Naţională Cultul 
Eroilor a Reginei Maria Filiala Argeș. 


Pe 16 aprilie 2016 au participat la un spectacol la Centrul Cultural Mioveni. 

Pe 17 aprilie 2016 au obţinut locul 1 la concursul " Cântecele Argeșului şi Muşcelului " la secţiunea solist vocal. 

Pe 22 aprilie au deschis programul artistic al Simfoniei Lalelelor , program susţinut în Piaţa Vasile Milea; la Teatrul Al.Davila 
Piteşti au obţinut premiul ] şi trofeul "Simfonia Lalelelor" ediţia 39. 

Luna aprilie se încheie cu participarea la Simpozionul" Paştele în suflet de copil" sustinut la Câmpulung. 
La începutul lunii mai Sărbătoarea muncii, primăverii şi a bucuriei de la Mioveni a inclus în program şi câteva piese interpretate de 
elevii grupului vocal de la Mărăcineni. 


REȚETA DE SUCCES 
SIROP CĂPȘUNE 


INGREDIENTE 
4 kg căpşuni 

3 kg zahar 

1 lămâie 


Timp de preparare: sub 90 minute 


MOD DE PREPARARE REȚETĂ 
Căpşunele se curăţă, se spală şi se scurg bine de apă, adăugăm zahărul peste ele, acoperim şi lăsăm peste noapte pentru a colecta 
siropul. În ziua următoare scurgem siropul obţinut cu ajutorul unei site. Îl punem într-o cratiţă, adăugăm zeama de la 1/2 lămâie iar 
cealaltă jumătate o adăugăm felii. Punem pe foc să dea în clocot 10 minute, spumând de câte ori este nevoie. Turnăm siropul fierbinte 
în sticle, le închidem bine după care le punem într-o cratiţă cu apă atât cât să le acopere şi fierbem 25 min. Le scoatem din apa 
fierbinte şi le învelim în pături groase până a treia zi, când se răcesc. 

PREVIZIUNI ASTROLOGICE 
-MAI 2016- 


ZODIA BERBEC 


Daca vrei mai mulți bani (şi cine nu ar vrea?) e cazul să ceri o 
mărire de salariu în preajma lunii noi din 5 mai. Luna asta esti pe val din 
punct de vedere profesional: vei culege roadele muncii din ultimele 
luni. Lasă modestia deoparte şi fă tot ce poţi pentru a atrage atenția 
asupra ta. Nu uita să menționezi în prezentările pe care le faci si 
contribuţiile tale depână acum. 

Se pare ca mai este culmea realizarilor financiare de anul acesta, 
pentru ca pe 19 luna plină îţi mai aduce o surpiză în acest sector. De data 
aceasta banii nu vor veni eșalonat ci într-un calup de dimensiuni 
considerabile. Poate fi vorba de o mostenire, un bilet la loto sau de banii 
pe care un investitor entuziast e gata sa îi investească într-o idee de-a ta. 

Pe 24 mai Venus trece în Gemeni, aducând un farmec aparte 
relaţiei tale. Viaţa socială a fi de asemenea influenţată, așa că te aşteaptă 
câteva zile minunate. Sfârșitul lunii e cel mai potrivit moment pentru a 
evada împreună cu iubitul/iubita într-un loc sălbatic şi romantic, cât 
mai departe de oraş. E timpul să explorați frumuşeţile naturii — ceea ce 
veți găsi sunt mai ales sentimentele voastre reînnoite! 


ZODIA GEMENI 


Se pare că ţii un secret numai pentru tine, şi îl ţii cu străşnicie! Nu 
renunţa! Planul tău mai are nevoie de cizelare şi nu e gata pentru a ieşi la 
lumină. Dar ai senzația aceea speciala că ai descoperit ceva grozav, aşa 
că mergi înainte cu încredere! O idee bună este extrem de valoroasă, 
deci oferă-ți timp să o dezvolți. 

Te afli oricum într-o perioadă de planificare serioasă. Poziţia pe 
care trebuie să o adopți: fruntea sus, picioarele bine înfipte în pământ şi 
privirea în faţă. Vei avea mult de lucru în primele 3 săptămâni ale 
acestei luni, dar rezultatele vor fi extraordinare. Nu îţi pierde 
concentrarea, organizează-te cât mai bine şi ai încredere în ce va urma. 

Pe 12 mai ai o mare ocazie la locul de muncă — poate o prezentare 
sau un înterviu. Uranus, Jupiter şi Soarele complotează pentru a-ţi da 
cele mai multe beneficii din aceasta întâlnire. E posibil ca rezultatele să 
apară foarte repede, pe 19 mai, momentul în care un contract important 
va fi semnat sau adoptat. 


ZODIA LEU 


Te afli într-una dintre cele mai benefice perioade pentru carieră. 
Luna noua din 5 mai va poposi la tine în casa onorurilor, iar Soarele şi 
Venus îi dau o mână de ajutor. Este un context extrem de favorabil, aşa 
că nu pierde timpul şi concentrează-te în această direcţie pentru a 
profita la maxim! Ar putea fi vorba de un nou job sau de o poziţie de 
conducere primită ca rezultat al eforturilor tale anterioare. Un premiu 
binemeritat dar care se anunţa din start ca fiind destul de solicitant. Nu 
te descuraja! Oricât de mare ar fi concurenţa, astrele sunt alături de tine 
şi îți promit un “happy-end”. 

12 mai va fi o zi deosebită pentru tine, pentru că Soarele 
(guvernatorul tău), Jupiter (norocul) şi Uranus (surpriza) îţi vor aduce o 
bucurie pe harta astrala. E greu de spus despre ce va fi vorba, mai ales cu 
secretosul Uranus în preajma, dar va fi cu siguranţă un motiv neaşteptat 
de bucurie! 

Si nu uita: totul e bine cand se termina cu bine. 


ZODIA TAUR 


Luna asta ești sărbătorita zodiacului, şi astrele au grijă să îţi facă o 
mulțime de cadouri. Cu Soarele şi Venus în Taur te simţi sexy, iubit/a şi 
plin/a de încredere în tine. Cum totul porneşte de la atitudine, luna asta 
vei atrage toate privirile asupra ta. 

Astrele te sfătuiesc să programezi o sedință de masaj, SPA sau o 
întalnire cu stilistul în prima săptămână a lui mai, pentru a profita la 
maxim de acest boom de imagine. 

Ții minte toate planurile şi visele tale din ultima vreme? Ai tot 
aşteptat “momentul potrivit”. Ei bine, el a sosit în sfârşit! Pentru că îți 
place ca lucrurile să fie făcute la rigoare, ai avut rabdare să aştepţi o 
conjunctură favorabila. lar acum e timpul sa treci la treabă! Mai ales 
dacă proiectul tau implica multa creativitate, începutul lunii mai e cel 
mai potrivit pentru a-l demara. 

Prietenii îţi vor fi alături pe tot parcursul lunii şi îţi vei sărbătorii 


ziua de naştere într-o atmosferă caldă şi plină de afecţiune. 
ZODIA RAC zi 


Luna trecută ai tras din greu la muncă, așa că acum e momentul 
pentru o binemeritată perioadă de relaxare. Soarele, luna nouă şi Venus 
vor aduna lângă tine prietenii. E timpul să te distrezi, să ieşi cât mai 
mult şi să organizezi întâlniri. Vei face cunoștințe noi care îţi vor 
deschide noi perspective (inclusiv sentimental), vei stabili noi contacte 
şi interese. Dacă ai o dorință mai veche şi ai tot anulat demersurile 
pentru împlinirea ei, luna noua din 5 mai te va ajuta să îţi îndeplineşti 
visul! In orice caz, aceasta nu este o lună obişnuită — astrele ți-au 
rezervat acum mai mult noroc ca niciodata, aşa că joacă-ţi toate 
şansele! 

Esti charismatic/ă și plin/ă de poftă de viaţă, iar 
succesul în plan social îl poți transfera şi în domeniul 
carierei. Nu semnând contracte ci mergând la seminarii, 
training-uri şi prezentări unde poți cunoaşte persoane noi şi 
stabili contacte importante pentru tine. 


ZODIA FECIOARĂ 


Fecioarele sunt recunoscute ca “furnicuţele” zodiacului, dar luna 
asta astrele ţi-au pregătit o binemeriată vacanţă. O lume întreaga te 
aşteaptă să o descoperi. Daca nu o vei face la pas, adica printr-o 
frumoasă călătorie (pe care harta ta astrală se încăpătânează totuşi să o 
indice), o vei face cu siguraţă printr-o călătorie spirituală. Lecturi, 
cursuri, discuții cu oameni interesanți care îți vor “deschide mintea” — 
deschisă de luna noua din Taur, de pe 5 mai. E timpul să te gândeşti bine 
care sunt dorințele tale autentice, pentru că în aceasta perioada vei 
primi o infuzie de noroc care te va ajuta să îţi atingi dorinţele, oricât ar fi 
de îndepartate. 

În ce privește dragoștea, şi aici ai intenţii serioase. Cu Saturn — 
planeta maturitaţii şi a înțelepciunii — şi Venus lalolaltă, e clar că ai 
planuri mari! Dacă ești la începutul unei relaţii, simţi nevoia unor 
planuri de viitor. Daca esti deja măritată, s-ar putea să te gândeşti la 
copii sau la un nou cămin. 

ZODIA BALANȚĂ re! 


Luna asta vei confirma talentul mult laudat al Balanţelor în 
administrarea finanţelor, şi o vei face la mai multe niveluri. Începe 
devreme, în prima parte a lunii, cu organizarea conturilor din bancă. Ai 
prea multe cărţi de credit sau nu ai gasit înca o banca care să îţi ofere un 
depozit destul de avantajos? Acum e cazul să pui totul la punct. Sună-ţi 
consilierul financiar, verifică soldurile, fă bilanţul. Dacă eşti în 
cautarea unei surse de finanțare pentru un proiect sau pentru a-ţi 
cumpăra o casă nouă, e timpul sa faci demersurile necesare. Luna noua 
din $ mai şi Jupiter (norocul) te vor veghea pentru a ajunge la 
rezultatele visate. Vrei o mărire de salariu? Astrele au încă tolba plină! 
Pe 19 mai, luna plină va fi gata sa îţi îndeplinească și această cerință. 
In aceeaşi perioadă ai multe oportunităţi care aşteapta doar să le culegi 
de la locul de muncă: ai o idee noua în legatură cu un proiect mai vechi 
sau o initiativă îndrazneață? Acum e momentul să le scoţi la rampă! 

Până atunci înşă, vei avea deja suficiente rezultate cu care să te 
mândrești! 


ZODIA SĂGETĂTOR 


Cu Saturn făcându-și de cap în sectorul carierei, e clar ca te simţi 
sub presiune. În ultimele luni ai muncit din greu şi, din fericire, 
rezultatele te impulsionează să mergi mai departe. E evident că ai reuşit 
să pui bazele unui viitor plin de succes, aşa ca nu te demoraliza acum! 

Luna noua din 5 mai îţi va aduce un proiect nou, care îţi va solicita 
latura pragmatica. Ştim că acesta nu este punctul tău forte, dar va trebui 
să faci un efort, pentru că un “happy-end” e doar la un pas diştanță. 
Dacă eşti predispus/ă la visare şi îţi place sa vezi mai mult partea plină a 
paharului, e momentul acum să devii un pic mai realist/ă. Jupiter şi 
Uranus sunt în preajma acestei luni noi şi complotează în secret pentru 
a-ţi pregăti un premiu sau o mărire de salariu. Tot pe 5 mai e timpul să 
începi un proiect de “renovare personală” — prin exerciţii fizice. Apucă- 
te de alergat, de yoga, de dans sau de aerobic — rezultatele le vei simţi 
imediat şi vei avea senzaţia că ai întinerit în câteva zile! 

Cu atât mai mult cu cât luna aceasta sănătatea ar trebui să fie o 
prioritate pentru tine: luna plină din 19 mai te va solicita şi vei simţi un 


pic oboseala acumulată în ultima vreme. q a 
ZODIA VĂRSĂTOR PI 

Ai fost foarte solicitat/ă în plan profesional în ultima vreme, iar 
acum e timpul pentru ceva schimbări în viaţa personală. Pe 5 mai, luna 
noua, Soarele şi Jupiter vor insufla un aer proaspăt şi plin de energie în 
sectorul căminului tău. S-ar putea să te muţi, să redecorezi, să renovezi 
sau să cumperi mobilă nouă — în orice caz, spaţiul casei tale va trece prin 
schimbări semnificative. Inceputul lunii vine cu un “boom” de energie. 
Planetele sunt într-o configuraţie armonioasă iar Pluto, Venus şi Saturn 
(configuratia * “magică”) sunt alături de tine. E timpul să îţi 
îmbunătățeşti condiţiile şi stilul de viaţa, pentru ca acum ai destulă 
energie pentru astfel de schimbari majore. Cum planetele importante se 
află în Taur, îți vei dori cel mai mult să personalizezi locuinţa, să o faci 
mai caldă şi mai senzuală. E totodată timpul pentru prospețime: te vei 
simți minunat având grijă de florile din grădină sau infrumusetand casa 
cu buchete colorate. Concluzia lunii: exista viata dupa orele de la birou! 
O viata bogata, plina de surprize si emotii, de care meriti sa te bucuri din 
plin, mai ales dupa munca grea din ultima vreme! 


ZODIA SCORPION 


În fiecare lună ni se dau anumite oprtunități pentru a ne dezvolta, a 
crește spiritual, financiar sau profesional, pentru a întâlni persoane 
speciale şi a câştiga înţelepciune. Şansele ne apar tot timpul, dar nu în 
mod egal. Se pare că această lună este plină de oportunităţi pentru tine, 
aşa că nu o lăsa să treacă ca pe oricare alta. Planetele se află într-o 
armonie deplină şi totul indică începerea unei relaţii serioase, fie în plan 
personal fie profesional. S-ar putea să primeşti o cerere în căsătorie sau 
iubitul/a tau/a îţi va aduce la cunoștință că are planuri cât se poate de 
serioase în legatură cu viitorul vostru. În orice caz, vestea te va 
surprinde în mod plăcut. Cu Venus în sectorul relaţiilor, aceste 
declaraţii vor fi însoţite de multă tandreţe, aşa că nu trebuie să îţi faci 
nicio grijă, chiar dacă nu esti gata pentru marele pas. Te aşteaptă 
momente care te vor aduce mai aproape ca niciodata de persoana iubită. 

De parca nu ar fi destule veşti bune, luna plină de pe 19 inai va fi în 
Scorpion şi îţi va aduce împlinirea unei dorinţe mai vechi. Te aşteaptă o 
lună plină de surprize, de care trebuie să profiți din plin! 


ZODIA CAPRICORN 


Viaţa ta se schimbă de la o zi la alta. Cu Pluto şi Jupiter gata să îţi 
întinda mâna şi să te scoată din încurcătură, nu ai decât să îţi faci de cap! 
Riscă, ia-ţi avant şi sari cât mai sus! Chiar dacă o să cazi, nimic tragic nu 
se va întampla. Jupiter şi Pluto te vor aseza imediat la loc pe linia de 
plutire. Eşti harnic/ă de obicei, dar luna asta astrele i-au pregătit o mică 
vacanţă... romantică. E timpul pentru iubire, distracţie și tandreţe. 
Imediat după luna noua din 5 mai vei simți pe chip adierea acestui nou 
vânticel cald si zglobiu. Un Saturn prietenos va avea grijă ca, in caz că 
tocmai ai cunoscut pe cineva şi sunteți la primele întâlniri, relația 
voastră să înflorească deodată. Venus este de asemenea alături de tine, 
de la începutul lunii până pe 23 mai. Va avea grijă ca totul să fie bine în 
casa relaţiilor. E momentul cel mai potrivit să stabilești o întâlnire cu 
stilistul tău, în caz că vrei să îţi schimbi look-ul. Venus va avea grijă să 
fii irezistibil/ă. Pe acest cer însorit al lunii mai există un singu: norișor, 
adus de Marte în sectorul finanţelor. Cheltuieli neprevăzute (poate o 
garderobă nouă) te vor obliga, cel mai probabil, la câteva datorii. 


ZODIA PEȘTI 


Va fi o lună plină de evenimente pozitive, de discuţii intense si de 
idei noi care te umplu de entuziasm. Te concentrezi mai mult asupra 
muncii, dar şi în plan social s-ar putea să ai parte de câteva întâmplări 
importante. Un grup nou de prieteni, o persoana influentă sau un prieten 
ți-ar putea deschide nişte perspective neașteptate. 

Mai ales dacă lucrezi în publicitate, PR, media sau alte domenii 
legate de comunicare, vei avea foarte de mult de câştigat în urma 
vibratiilor pozitive ale acestei luni, îndreptate tocmai către acest 
domeniu. 

E foarte posibil să închei un contract important în această lună. 
Astrele sunt alături de tine şi vei beneficia de cei mai buni auguri. S-ar 
putea sa ţi se ceara sa ţii un curs sau să scrii un articol. Treci la treaba 
fără să stai pe gânduri, oricât de ocupată ai avea agenda. Ești într-o pasă 
creativa si va fi o experiență bogată pentru tine! 

Dacă eşti deja angajat/ă într-o relaţie, poate la fel de bine sa fie 
vorba despre un nou partener de afaceri, cu care te vei înțelege de 
minune. 


Vă dorim ca luna mai 
să fie plină de satisfacţii și împliniri ! 


